### | | | | --- | --- | | | | | --- | | **Byråd** 29. maj 2018 Sagsnr. 710-2017-34789 Dok.nr. 710-2018-132753 Ronnie Bach | | 77.                 Planstrategi- og bæredygtighedsstrategi 2019 - Projektbeskrivelse - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Planloven indeholder krav om, at Byrådet inden udgangen af
første halvdel af byrådsperioden skal offentliggøre en strategi for de
indsatser, som ønskes indarbejdet i den kommende kommuneplan.

Arbejdet
med planstrategien skal bidrage til, at Favrskov Kommune også i fremtiden er en
attraktiv kommune for nuværende og fremtidige borgere og for
erhvervsvirksomheder m.v. Plan- og bæredygtighedsstrategi 2019 bygger videre på
de tidligere strategier og kommuneplaner.

Med
denne dagsorden følger en projektbeskrivelse som igangsætter arbejdet med Søren Danielsen
og bæredygtighedsstrategi 2019 for Favrskov Kommune. Se bilag 1. Planstrategiarbejdet
igangsættes og godkendes af Byrådet. Økonomiudvalget og Planudvalget inddrages løbende
i processen.

Arbejdet med planstrategien drøftes som udgangspunkt på tre
temamøder i Byrådet.

· Ved første temamøde i september 2018
præsenteres en plan- og projektredegørelse for tidligere og igangsat
planlægning. Derudover vil der blive lagt op til en første drøftelse af
indholdet i strategien.

· Andet temamøde afholdes i januar 2019,
når der foreligger et udkast til strategi. Byrådet har derved mulighed for at
drøfte indholdet, før den endelige behandling.

· Tredje og sidste temamøde om strategien
afholdes i september 2019, når den offentlige høring er afsluttet, og
bemærkningerne fra den offentlige høring foreligger.

Søren Danielsen
og bæredygtighedsstrategi 2019 planlægges politisk behandlet i marts 2019 med
henblik på en offentlig høring i april-maj 2019 og endelig vedtagelse i
november 2019.

Opgaven
med planstrategien er administrativt og praktisk forankret i planafdelingen,
men koordineringen af arbejdet og den konkrete udformning af strategiens tekst
og illustrationer varetages af en styregruppe. Styregruppen har deltagelse af
kommunaldirektøren, direktøren for Teknik og Kultur, plan- og byggechefen,
afdelingslederen for plan og byg samt den planmedarbejder, som er
projektansvarlig for planstrategien. Styregruppen trækker i nødvendigt omfang
på ledere og medarbejdere fra andre fagforvaltninger og afdelinger.

**VURDERING**

Udgangspunktet for arbejdet med
Søren Danielsen og bæredygtighedsstrategi 2019 er, at Favrskov Kommune har en central
placering i den østjyske byregion og Business Region Aarhus. Det giver særlige
muligheder for at få del i den vækst, der kendetegner det østjyske område, og
åbner det muligheder for at forsætte og videreudvikle de seneste års
befolkningstilvækst og tilflytning. Plan- og bæredygtighedsstrategien vil bl.a.
belyse de aspekter, der er med til at tegne [adresse] som en god
bosætningskommune.

Søren Danielsen og
bæredygtighedsstrategiens primære formål er at udstikke retningen for den
kommende kommuneplanlægning. Samtidig giver den mulighed for at sætte særlige
emner og projekter på dagsordenen.

Det foreslås at Plan- og bæredygtighedsstrategi
2019 har særligt fokus på følgende temaer:

· Favrskovs rolle i den østjyske bosætning

· Disponering og indretning af de nye byområder

· Samspillet mellem landskab, natur og friluftsliv

· Byudviklingen i sammenhæng mellem miljø, klima og bæredygtighed

· Midtbyernes langsigtede udviklingsperspektiver.

**ØKONOMI**

I Budget 2018 er der afsat
anlægsbeløb på 250.000 kr. årligt til planrelaterede opgaver. Heraf vurderes,
at der vil blive anvendt 100.000 kr. til udarbejdelse af planstrategien –
herunder afholdelse af et borgermøde, borgerinvolvering og diverse
analysearbejde mv.

**INDDRAGELSE**

I forbindelse med den offentlige høring om Søren Danielsen og
bæredygtighedsstrategi 2019 vil der blive afholdt minimum et borgermøde.

**INDSTILLING**

Direktøren for Teknik og Kultur
indstiller til Byrådet:

1.   At projektbeskrivelsen for Favrskov Kommunes Plan- og
bæredygtighedsstrategi 2019 godkendes.

**BESLUTNING**

***Planudvalget, 1. maj 2018:***

Fraværende:ingen

Indstilles godkendt.

***Økonomiudvalget, 22. maj 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Projektbeskrivelse for Favrskov Kommunes Plan- og bæredygtighedsstrategi 2019 (PS19) | 710-2018-71340 |